Suure-Jaani Peeter-Pauli kirik

Suure-Jaani Pühade apostlite Peetruse ja Pauluse kirik on õigeusu kirik Viljandi maakonnas Põhja-Sakala vallas Suure-Jaanis. Kirik on tunnistatud riiklikuks kultuurimälestiseks. Kirik asub aadressil J. Köleri tänav 38b. Selle puidust eelkäija ehitati 1848. aastal Olustvere mõisa lähedale Papiorgu, ent see oli kiiruga ehitatud ja vajas seetõttu hiljem pidevalt remonti. Aastatel 1906–1908 ehitati selle asemele uus kirik Suure-Jaani asulasse. 2018. aastal alustati pühakoja restaureerimist ja 2019. aasta suvest toimuvad regulaarsed jumalateenistused. Jumalateenistusi toimetab preester Roman (Roland) Tõnisson. Kogudus on taasasutatud 2024.aasta jaanuaris. Viited Välislingid Koguduse koduleht sotsiaalmeedias Suure-Jaani Peeter-Pauli kirik kultuurimälestiste registris